62020TJ0649_INF
Sodba Splošnega sodišča (peti senat) z dne 5. julija 2023 –Skupno podjetje za čisto letalstvo/NG
(Zadeve T-649/20, T-721/20 in T-767/20) (
1
)
„Arbitražna klavzula – Sedmi okvirni program za raziskave in inovacije (FP7) – Sporazumi o nepovratnih sredstvih – Neobstoj dokazil in neskladnost dela prijavljenih odhodkov s pogodbenimi klavzulami – Vračilo plačanih zneskov – Pristojnost Splošnega sodišča – Dopustnost – Upravičeni stroški – Dokazno breme – Zamudne obresti“
1.
Sodni postopek – Vložitev tožbe pri Splošnem sodišču na podlagi arbitražne klavzule – Pristojnost Splošnega sodišča, določena izključno s členom 272 PDEU in arbitražno klavzulo – Uporaba nacionalnih določb o pristojnosti – Izključitev
(členi 256(1), 272 in 274 PDEU)
(Glej točke od 46 do 48.)
2.
Sodni postopek – Vložitev tožbe pri Splošnem sodišču na podlagi arbitražne klavzule – Tožba zoper družbo, izbrisano iz trgovskega registra in registra družb – Presoja pravne sposobnosti te družbe glede na veljavno nacionalno pravo – Nezmožnost te družbe, da bi bila tožena pred sodiščem – Prenos arbitražne klavzule na njenega edinega družbenika – Dopustnost – Pristojnost Splošnega sodišča za odločanje o tožbi na podlagi člena 272 PDEU
(členi 256(1), 272 in 274 PDEU)
(Glej točke 51 in od 56 do 61.)
3.
Sodni postopek – Vložitev tožbe pri Splošnem sodišču na podlagi arbitražne klavzule – Tožba zoper družbo, izbrisano iz trgovskega registra in registra družb – Prenos arbitražne klavzule na njenega edinega družbenika – Pristojnost Splošnega sodišča za odločanje o predlogu za izdajo izvršilnega naslova za uveljavljanje terjatev pred sodišči države članice – Vključitev – Pristojnost Splošnega sodišča, da edinemu družbeniku naloži plačilo navedenih terjatev – Izključitev
(člen 272 PDEU; Uredba Evropskega parlamenta in Sveta 2018/1046, člen 103(2))
(Glej točke 65 in od 67 do 69.)
4.
Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Pogodbe, sklenjene v okviru specifičnega programa na področju raziskav, tehnološkega razvoja in predstavitvenih dejavnosti – Financiranje, ki se nanaša zgolj na dejansko nastale stroške – Dokaz resničnosti prijavljenih stroškov – Neobstoj – Neupravičeni stroški
(člen 317 PDEU)
(Glej točke od 87 do 90, od 93 do 106, od 109 do 118, 121, 122, od 125 do 127, od 130 do 136 in od 141 do 151.)
Izrek
1.
Zadeve T-649/20, T-721/20 in T-767/20 se združijo za izdajo sodbe.
2.
Družba Alpha Consulting Service, ki jo zastopa NG, je bila dolžna, pred njeno likvidacijo, skupnemu podjetju za čisto letalstvo vrniti znesek 56.111,31 EUR, skupaj z zamudnimi obrestmi po stopnji 3,5 % na leto, od 26. maja 2019 in do datuma celotnega poplačila dolga v okviru sporazuma o nepovratnih sredstvih št. 271874 v zvezi s projektom, naslovljenim „Wireless/Integrated strain monitoring and simulation system“.
3.
Družba Alpha Consulting Service, ki jo zastopa NG, je bila dolžna, pred njeno likvidacijo, skupnemu podjetju za čisto letalstvo vrniti znesek 141.094,80 EUR, skupaj z zamudnimi obrestmi po stopnji 3,5 % na leto, od 9. julija 2019 in do datuma celotnega poplačila dolga v okviru sporazuma o nepovratnih sredstvih št. 632506 v zvezi s projektom, naslovljenim „Flexible sensor co-operation for structural health Diagnosis/prognosis“.
4.
Družba Alpha Consulting Service, ki jo zastopa NG, je bila dolžna, pred njeno likvidacijo, skupnemu podjetju za čisto letalstvo vrniti znesek 168.062,23 EUR, skupaj z zamudnimi obrestmi po stopnji 3,5 % na leto od 13. julija 2019 in do datuma celotnega poplačila dolga v okviru sporazuma o nepovratnih sredstvih št. 632420 v zvezi s projektom, naslovljenim „FAST impact cross-analysis methodology for Composite leading edge Structures“.
5.
Predlog, naj se NG odredi plačilo dolgov, ki izhajajo iz zadevnih sporazumov o nepovratnih sredstvih, se zavrne.
6.
NG in skupno podjetje za čisto letalstvo nosita vsak svoje stroške.
(
1
)	UL C 433, 14.12.2020.